smcproject/ml-wiki-sentences huggingface dataset:
അമ്പരചുംബിയായ കുതിരയാണ് ഈ കരക്കാർ കുംഭഭരണി ദിവസം അണിയിച്ചൊരുക്കുന്നത്.
ക്ഷേത്രത്തിന് വടക്ക് പടിഞ്ഞാറായി ഒന്നര കിലോമീറ്റർ ചുറ്റളവിൽ  വ്യാപിച്ചുകിടക്കുന്ന കരയിൽ അമ്പലത്തിന് വടക്ക് വശം തട്ടക്കാട്ട് പടി ജംഗ്ഷന് സമീപം സ്ഥാപിച്ചിരിക്കുന്ന ടവറിലാണ് കെട്ടുകാഴ്ച്ചയൊരുക്കുന്നത്.
മുൻപ് റോഡരികിൽ നിന്നിരുന്ന കൂറ്റൻ മാവിന്റെ സഹായത്താലായിരുന്നു നിർമാണം.
ഏറ്റവും കുറവ് ദൂരം സഞ്ചരിക്കുന്ന ഈ കുതിരയിലും ഇടക്കൂടാരത്തിന് താഴെയായി കൂമ്പിവിടരുന്ന താമര കുതിരയുടെ ശോഭ വർദ്ധിപ്പിക്കുന്നു.
ഇന്ദ്രപുരിയെ വെല്ലുന്ന മണ്ഡപത്തറ കുതിരയുടെ പ്രത്യേകതയാണ്.
കരയുടെ ഉത്സവദിവസം നടക്കുന്ന നെടുവേലിപ്പടി അൻപൊലി പ്രസിദ്ധമാണ്.
കണ്ണമംഗലം തെക്ക് ക്ഷേത്രവുമായി ബന്ധപ്പെട്ട അഞ്ചാമത്തെ കര.
കണ്ണമംഗലം മഹാദേവർ ക്ഷേത്രത്തിന് ഒരു കിലോമീറ്റർ ചുറ്റളവിൽ വ്യാപിച്ചുകിടക്കുന്ന കരയിൽ അധികഭാഗവും എള്ളുപാടങളാൽ സമൃദ്ധമാണ്.
മനോഹരമായ തേരാണ് ഈ കരക്കാർ അണിയിച്ചൊരുക്കുന്നത്.
ഏറ്റവും കൂടുതൽ ദൂരം വയൽതാണ്ടി വരുന്ന ഈ തേരിന്റെ മണ്ഡപത്തറയിൽ ചെട്ടികുളങര ജീവതയുടെ തടിയിൽ കടഞ്ഞരുപമാണ് സ്ഥാപിച്ചിരിക്കുന്നത്.
ശിവരാത്രി നാളിലാണ് ഈ കരയിലെ പറയെടുപ്പ്, ശിവരാത്രി ദിനത്തിൽ കണ്ണമംഗലം മഹാദേവർ ക്ഷേത്രത്തിൽ നടക്കുന്ന ചെട്ടികുളങ്ങര ഭഗവതിയുടെ എഴുന്നള്ളത്തിനെ പിതൃ-പുത്രീ സംഗമമെന്നറിയപ്പെടുന്നു.
മുൻപ് മഹാദേവക്ഷേത്രത്തിന് സമീപം നിന്ന മാവിന്റെ സഹായത്തിലായിരുന്ന കെട്ടുകാഴ്ച്ച നിർമാണം ഇപ്പോൾ ടവറിലാണ് നടക്കുന്നത്.
കണ്ണമംഗലം വടക്ക് ക്ഷേത്രവുമായി ബന്ധപ്പെട്ട ആറാമത്തെ കര.
കെട്ട് വൃത്തിയാർന്ന മനോഹരമായ തേരാണ് ഈ കരയിലേത്.
ചെട്ടികുളങ്ങര പഞ്ചായത്തിന്റെ പടിഞ്ഞാറ് അതിർത്തി പ്രദേശങ്ങൾ ചേർന്നതാണ് ഈ കര.
ക്ഷേത്രത്തിൽനിന്നും ഒന്നര കിലോമീറ്റർ പടിഞ്ഞാറുമാറി വയൽക്കരയായ മൂലയ്ക്കാട്ട്ചിറയിലാണ് ഈ തേര് കെട്ടിയൊരുക്കുന്നത്.
മുൻപ് മാവിന്റെ സഹായത്താൽ ഒരുക്കിയിരുന്ന തേരിന്റെ കൂടാരം ഇപ്പോൾ ടവറിലാണ്  ഉയർത്തുന്നത്.
കരയിലെ ഉത്സവദിവസം നടക്കുന്ന മൂലയ്ക്കാട്ട്ചിറ അൻപൊലിയും പോളവിളക്കും പ്രസിദ്ധമാണ്.
പേള ക്ഷേത്രവുമായി ബന്ധപ്പെട്ട ഏഴാമത്തെ കര.
പനച്ചമൂടിന് പടിഞ്ഞാറായി ഒന്നര കിലോമീറ്റർ ചുറ്റളവിൽ വ്യാപിച്ചു കിടക്കുന്ന പ്രദേശം കടവൂരുമായും കൈതവടക്കുമായും അതിർത്തി പങ്കിടുന്നു.
ക്ഷേത്രത്തിന് വടക്ക് കായംകുളം-തിരുവല്ല സംസ്ഥാനപാതയിൽ പനച്ചമൂട് ജംഗ്ഷനിലാണ് അമ്പരചുംബിയായ കുതിരയെ പേള കരക്കാർ ഒരുക്കുന്നത്.
വർഷങ്ങൾക്ക് മുമ്പ് ഇവിടെ നിന്നിരുന്ന പനച്ചമരത്തിന്റെ സഹായത്താലാണ് കൂടാരം കയറ്റിയിരുന്നത്.
അതുകൊണ്ടാണ് പനച്ചമൂടെന്ന് ഈ സ്ഥലം അറിയപ്പെടുന്നത്.
കുതിരയുടെ മണ്ഡപത്തറയിൽ സ്ഥാപിച്ചിട്ടുള്ള ഭദ്രകാളി മുടിയാണ് എടുത്തുപറയേണ്ട പ്രത്യേകത.
പൂർണ്ണമായും റോഡിൽകൂടി മാത്രം സഞ്ചരിക്കുന്ന ഈ കുതിരയ്ക്കാണ് രണ്ടാമതായി ടവർ പണികഴിപ്പിച്ചത്.
കടവൂർ ക്ഷേത്രത്തിലെ എട്ടാമത്തെ കര.
ചെട്ടികുളങ്ങര ഭഗവതി ആദ്യമായി കടത്തിറങ്ങി കാലുകുത്തിയ മണ്ണാണ് കടവൂർ എന്നാണ് ഐതിഹ്യം .
മുൻപ് ക്ഷേത്രത്തിന് രണ്ടര കിലോമീറ്റർ പടിഞ്ഞാറുള്ള വടക്കേത്തുണ്ടം ജംഗ്ഷന് സമീപം നിന്നിരുന്ന മാവിന്റെ സഹായത്തിൽ ഒരുക്കിയിരുന്ന തേര് സഞ്ചാരം ദുർഘടമായതിനാൽ ഇപ്പോൾ ക്ഷേത്രത്തിന് അരകിലോമീറ്റർ പടിഞ്ഞാറുമാറി ടവർ നിർമിച്ചാണ് കെട്ടുന്നത്.
കരിപ്പുഴ ജംഗ്ഷനു കിഴക്കുവശമാണ് ഈ കരപ്രദേശം.
അഞ്ചു തേരുകളുള്ളതിൽ ഉയരത്തിൽ മൂന്നാമതാണ് ഈ കെട്ടുകാഴ്ച്ച.
ആഞ്ഞിലിപ്ര ക്ഷേത്രത്തിലെ ഒമ്പതാമത്തെ കര.
തട്ടാരമ്പലത്തിന് പടിഞ്ഞാറ് മറ്റം ക്ഷേത്രം ഉൾപ്പെടുന്ന പ്രദേശമാണ് ഈ കരഭാഗം.
മറ്റുകരകളെ അപേക്ഷിച്ച് വിസ്തീർണം കുറവാണ്.
ഈ കരയിലെ കെട്ടുകാഴ്ചയായ തേര് ക്ഷേത്രാങ്കണത്തിൽ വെച്ചുതന്നെയാണ് അണിയിച്ചൊരുക്കുന്നത്.
ആലിന്റെ സഹായത്താലാണ് കൂടാരം കയറ്റിയുറപ്പിക്കുന്നത്.
ചെട്ടികുളങ്ങര ഭഗവതി കരിപ്പുഴ കടത്തിറങ്ങി വന്ന് വിശ്രമിച്ച സ്ഥലമാണ് ഇന്ന് പുതുശ്ശേരി അമ്പല മായി മാറിയത്.
ഏറ്റവും ഉയരംകൂടിയ രണ്ടാമത്തെ തേരാണ് ഇത്.
മേൽക്കൂടാരത്തിന്റെ നാമ്പിൽ ഒരു പ്രാവിന്റെ തടിയിൽകടഞ്ഞ രൂപം സ്ഥാപിച്ചിരിക്കുന്നു.
മറ്റം വടക്ക് ക്ഷേത്രത്തിലെ പത്താമത്തെ കരയായ മറ്റം വടക്ക് കരക്കാർ ഇതിഹാസകഥാപാത്രമായ ഭീമസേനനെയാണ് അണിയിച്ചൊരുക്കുന്നത്.
പോത്തിനെ കെട്ടിയ വണ്ടിയിൽ ബകന് ഭക്ഷണവുമായി പോകുന്ന ഭീമന്റെ രൂപം ആണിത്.
തട്ടാരമ്പലത്തിന് വടക്ക് ചെന്നിത്തല റോഡിൽ ആൽത്തറമൂട്ടിൽ വെച്ചാണ് കെട്ടിയൊരുക്കുന്നത്.
ഭീമന്റെ മീശ ഒരുക്കുന്നത് മാത്രം അഞ്ച് തച്ച് പണിയാണുള്ളത്.
ഭീമന് കണ്ണുതട്ടാതിരിക്കാനെന്നോണം കെട്ടുകാഴ്ച്ചയുടെ ഭാഗമായി ഈച്ചാടി വല്ല്യമ്മയെ സ്ഥാപിച്ചിട്ടുണ്ട്.
മറ്റം തെക്ക് ക്ഷേത്രവുമായി ബന്ധപ്പെട്ട പതിനൊന്നാമത്തെ കരയായ മറ്റം തെക്കുകാർ ഇതിഹാസകഥാപാത്രമായ ഹനുമാനെയും ഒപ്പം പാഞ്ചാലിയെയുമാണ് അണിയിച്ചൊരുക്കുന്നത്.
പത്തിച്ചിറ സ്കൂളിന് സമീപമുള്ള ആഞ്ഞിലി മരത്തിന്റെ സഹായത്താലാണ് ഉടലും മറ്റു ശരീരഭാഗങ്ങളും കയറ്റിയുറപ്പിക്കുന്നത്.
ഈ കെട്ടുകാഴ്ചക്ക് മൊത്തം രണ്ട് ടൺ ഭാരമാണുള്ളത്.
പനച്ചമൂട് മുതൽ തട്ടാരമ്പലം വരെയുള്ള റോഡിന് ഇരുവശങ്ങളും ഉൾപ്പെടുന്നതാണ് ഈ കരപ്രദേശം.
ഹനുമാന്  വെറ്റമാല, വടമാല, കദളിപ്പഴം.
പാഞ്ചാലിക്ക് വസ്ത്രം എന്നിവ സമർപ്പിക്കുന്നത് പ്രധാന വഴിപാടായി നടന്നു വരുന്നു.
മേനാമ്പള്ളി ക്ഷേത്രത്തിലെ പന്ത്രണ്ടാമത്തെ കരയായ മേനാമ്പള്ളി ഏറ്റവും ഉയരം കൂടിയ മനോഹരമായ തേരാണ് അണിയിച്ചൊരുക്കുന്നത്.
ക്ഷേത്രത്തിന് ഒന്നര കിലോമീറ്റർ തെക്ക് മാറിയുള്ള ചെറുകര ആലിന് സമീപമാണ് കെട്ടുകാഴ്ച ഒരുക്കുന്നത്.
പരമ്പരാഗതമായി ഇന്നും മാവിന്റെ സഹായത്താൽ കൂടാരം കയറ്റുന്ന ഒരേയൊരു കെട്ടുകാഴ്ച്ചയിതു മാത്രമാണ്.
ഒരുക്കുന്നിടം മുതൽ വയലേലകളും എള്ളു പാടങ്ങളും താണ്ടി വരുന്ന ഈ തേര് ക്ഷേത്രത്തിന് കിഴക്ക് 300 മീറ്റർ മാത്രമാണ് റോഡിൽ സഞ്ചരിക്കുന്നത്.
നാമ്പിൽ സ്ഥാപിച്ചിരിക്കുന്ന പക്ഷിയുടെ രൂപം ഭംഗി വർദ്ധിപ്പിക്കുന്നു.
കൊയ്പ്പള്ളികാരഴ്മയ്ക്ക് പടിഞ്ഞാറുള്ള പ്രദേശങ്ങൾ ചേർന്നതാണ് ഈ കര.
നടയ്ക്കാവ് ചെട്ടികുളങ്ങരയിലെ പതിമൂന്നാമത്തേതും അവസാനത്തേതുമായ കരയാണ് നടയ്ക്കാവ്.
ക്ഷേത്രത്തിന് തെക്കാണ് കരയുടെ സ്ഥാനം.
ചെട്ടികുളങ്ങര പഞ്ചായത്ത് കായംകുളം മുൻസിപ്പാലിറ്റിയുമായി അതിർത്തി പങ്കിടുന്ന തെക്കുഭാഗങ്ങൾ ചേർന്നതാണ് ഈ കര.
കായംകുളം രാജാവ് ചെട്ടികുളങ്ങര ഭഗവതിക്ക് സമർപ്പിച്ചത് എന്ന ഐതീഹ്യമാണ് നടക്കാവിനുള്ളത്.
കുതിരയാണ് കരയുടെ കെട്ടുകാഴ്ച്ച.
തണ്ടിന്റെ അഗ്രത്ത് നക്രമുഖം ഈ കുതിരയുടെ പ്രത്യേകതയാണ്.
ചെട്ടികുളങ്ങര-കായംകുളം പാതയിൽ തട്ടാവഴി ജങ്ഷന് സമീപമാണ് കരയുടെ കെട്ടുകാഴ്ച്ച നിർമ്മാണം.
നടയ്ക്കാവ് കരയുടെ കുതിര കാഴ്ച്ചക്കണ്ടത്തിലിറങ്ങുന്നതോടെ കുംഭഭരണി കെട്ടുകാഴ്ച്ച പൂർണ്ണമാകുന്നു.
കാർത്തിക പൊങ്കാല
ക്ഷേത്രാവകാശികളായ 13 കരകളുടെയും ഏകീകൃത സംഘടന ആയ ശ്രീദേവിവിലാസം ഹിന്ദുമത കൺവെൻഷന്റെ നേതൃത്വത്തിൽ മകരമാസത്തിലെ കാർത്തികനാളിൽ ചെട്ടികുളങ്ങര പൊങ്കാല നടക്കുന്നു.
ചെട്ടികുളങ്ങര അമ്മയുടെ ഇഷ്ടവഴിപാടുകളിലൊന്നാണ് കാർത്തികപൊങ്കാല.
പൊങ്കാല ദിവസം രാവിലെ തന്ത്രി ശ്രീലകത്തുനിന്ന് അഗ്‌നി ക്ഷേത്രത്തിൽ പ്രത്യേകമായി ഒരുക്കിയ പൊങ്കാല അടുപ്പിലേക്ക് പകർന്നു നൽകും.
തുടർന്ന് ക്ഷേത്രവളപ്പിൽ നിന്ന് പൊങ്കാല അടുപ്പുകളിലേക്ക് അഗ്‌നി കൈമാറും.
പൊങ്കാല തിളയ്ക്കുന്നതോടെ നിവേദ്യം  അതിനുശേഷം വാദ്യമേളങ്ങളുടെ അകമ്പടിയോടെ പൂജാരിമാർ പൊങ്കാല അടുപ്പുകൾക്ക് സമീപമെത്തി തീർത്ഥം തളിച്ചും പുഷ്പാഭിഷേകം നടത്തിയും പൊങ്കാല സമർപ്പണം നടത്തും.
പറയെടുപ്പ് മഹോത്സവം
ചെട്ടികുളങ്ങര ഗ്രാമത്തിന്റെ ഉത്സവഘോഷങ്ങളിൽ പ്രധാനമാണ് ഭഗവതിയുടെ പറയ്ക്കെഴുന്നള്ളത്ത്.
വാദ്യമേളങ്ങളോടെ മെഴുവട്ടകുടകൾക്കൊപ്പം ജീവതയിലേറി സന്തോഷത്തോടെ അമ്മ ഭക്തരെ കാണാൻ വീടുകളിൽ എത്തുന്നു.
ജാതിമതഭേദമില്ലാതെ എല്ലാവരും ഇതിൽ പങ്കുകൊള്ളുന്നു.
പറയെടുപ്പിന്റെ ആരംഭം ഭഗവതി കൈവട്ടകയിലേറി ഈരേഴ തെക്ക് ചെമ്പോലിൽ വീട്ടിലെത്തി കൈനീട്ടപറ സ്വീകരിച്ചുകൊണ്ടാണ്.
തുടർന്ന് പതിമൂന്ന് കരകളിലും, മാവേലിക്കര, കായംകുളം, കണ്ടിയൂർ, പത്തിയൂർ എന്നിങ്ങനെയുള്ള ചെട്ടികുളങ്ങരയുടെ സമീപപ്രദേശങ്ങളിലും എഴുന്നള്ളത്ത് നടക്കുന്നു.
പറയെടുപ്പിനോട് അനുബന്ധിച്ച് അൻപൊലിയും, പോളവിളക്കും, ക്ഷേത്രവുമായി ബന്ധപ്പെട്ടയിടങ്ങളിലും മറ്റും ഇറക്കിപൂജയും നടക്കുന്നു.
ഈരേഴതെക്ക് കരയിലെ-കാട്ടൂർ, പുല്ലമ്പള്ളിൽ, പുതുപ്പുരയ്ക്കൽ; ഈരേഴവടക്ക്-മേച്ചേരിൽ; കൈത തെക്ക് കരയിലെ-മങ്ങാട്ടേത്ത്,മുടുവൻപുഴത്ത്; കൈതവടക്ക്-കോളശ്ശേരിൽ; പേള-മുടിയിൽ;
ആഞ്ഞിലിപ്രാ-പുതുശ്ശേരിയമ്പലം; മേനാമ്പള്ളികരയിലെ കോയിക്കൽ എന്നിവിടങ്ങൾ ക്ഷേത്രപുറപ്പെടാമേൽശാന്തി നേരിട്ട് ചെന്ന് ഇറക്കിപൂജ നടത്തുന്ന കളരികളാണ്.
ചെട്ടികുളങ്ങര ക്ഷേത്രത്തിനു പുറത്ത് ഭഗവതി ദീപാരാധന സ്വീകരിക്കുന്ന ഏക സ്ഥലമാണ് ആഞ്ഞിലിപ്ര പുതുശ്ശേരിയമ്പലം.
പറയെടുപ്പിനോട് അനുബന്ധിച്ച് വിവിധക്ഷേത്രങ്ങളിലും, പ്രധാനകവലകളിലും മറ്റും ചെട്ടികുളങ്ങര ഭഗവതിയുടെ കുടിയെഴുന്നള്ളത്തും നടക്കുന്നു.
മാവേലിക്കര ശ്രീകൃഷ്ണസ്വാമി ക്ഷേത്രം, കണ്ണമംഗലം മഹാദേവക്ഷേത്രം എന്നിവിടങ്ങളിലെ ഭഗവതിയുടെ കുടിയെഴുന്നള്ളത്ത് പ്രസിദ്ധമാണ്.
കുതിരമൂട്ടിൽ കഞ്ഞി
ഭക്തജനങ്ങൾ നടത്തുന്ന ഒരു നേർച്ചയാണ് കുതിരമൂട്ടിൽ കഞ്ഞി.
പരമ്പരാഗതമായ രീതിയിൽ തന്നയാണ് ഇന്നും ഈ വഴിപാട് നടത്തുന്നത്.
ഭദ്രാ ഭഗവതി ഈ നാട്ടിൽ വന്നപ്പോൾ ആദ്യമായി കഴിച്ച ആഹാരം എന്നൊരു സങ്കല്പവും ഇതിനു പിന്നിൽ കാണാം.
ഇലയും, തടയും, പ്ലാവിലയും മറ്റുമാണ് ഇപ്പോഴും ഇതിനുപയോഗിക്കുന്നത്.
മുതിരപ്പുഴുക്കും, അസ്ത്രവും, കടുമാങ്ങയും ഇതിലെ ഒഴിച്ചു കൂടാനാവത്ത വിഭവങ്ങളാണ്.
വഴിപാട് നടത്തുന്ന ആളിന്റെ കഴിവനുസരിച്ച് കഞ്ഞിസദ്യയിലെ വിഭവങ്ങളുടെ എണ്ണവും കൂടും.
ഓലക്കാല് തട കെട്ടി നിലത്തു വെച്ച് അതിൽ വാഴയില കുമ്പിള് കുത്തി വെച്ചശേഷം ചൂട് കഞ്ഞി അതിൽ പകരുന്നു.
ഒപ്പം മുതിരപ്പുഴുക്ക്, അസ്ത്രം, അവിൽ, കടുമാങ്ങ, പപ്പടം, ഉണ്ണിയപ്പം, പഴം  എന്നിവ ഉണ്ടാകും.
പ്ലാവിലയാണ് കഞ്ഞി കുടിക്കാനുപയോഗിക്കുന്നത്
പണ്ഡിത_പാമര,കുബേര_കുചേല,ജാതി-മത ഭേദമന്യേ എല്ലാവരും നിലത്ത് ഇരുന്ന് കഞ്ഞി കുടിക്കുകയാണ് പതിവ്.
കുംഭഭരണിയോടാനുബന്ധിച്ച് നടക്കുന്ന ഭരണിചന്ത പ്രസിദ്ധമാണ്.
ഓണാട്ടുകരയുടെ കാർഷികസാംസ്‌കാരത്തിന്റെ മുഖമുദ്രയാണ് ഇത്.
മധ്യതിരുവിതാംകൂറിന്റെ കാർഷിക സമൃദ്ധിയുടെ പഴയ ഓർമ്മകൾ ഇതുപോലെ ഇവിടുത്തെ പല കാര്യങ്ങളിലും കാണാം.
കുതിരമൂട്ടിൽ കഞ്ഞിയും, ഭരണിയോട് അനുബന്ധിച്ച് നടത്തുന്ന ഭരണിചന്തയും പരമ്പരാഗതമായുള്ള ശൈലികളിൽ നിർമ്മിക്കുന്ന കെട്ടുകാഴ്ച്ചയും മറ്റും ചെട്ടികുളങ്ങര ജനതയുടെ ഐക്യവും സാംസ്കാരികപൈതൃകവും അടയാളപെടുത്തുന്നു...
എതിരേൽപ്പ് ഉത്സവം
കുംഭഭരണിക്കും ശേഷം മീനമാസത്തിലെ അശ്വതിക്ക് മുൻപായി ഓരോ ദിവസവും ഓരോ കരയ്ക്ക് എന്ന ക്രമത്തിൽ 13 ദിനങ്ങളിലായി എതിരേൽപ്പ് മഹോത്സവം നടക്കുന്നു.
കരക്രമത്തിലാണ് എതിരേൽപ്പ് നടക്കുക.
ഒന്നാം ദിവസം ഈരേഴ തെക്ക് കരയുടെ എതിരേൽപ്പ് ഘോഷയാത്രയോട് അനുബന്ധിച്ച് ഭദ്രകാളി മുടി വഹിച്ചു കൊണ്ടുള്ള ഘോഷയാത്ര  ക്ഷേത്രത്തിലെത്തുന്നു.
തുടർന്ന് ഭദ്രകാളിമുടി പാട്ടമ്പലത്തിൽ വെച്ച് തോറ്റംപാട്ടും ഒപ്പം ക്രമത്തിൽ ബാക്കി 12 കരക്കാരും എതിരേൽപ്പ് ഉത്സവം നടത്തുന്നു.
മീനം- അശ്വതി, ഭരണി, കാർത്തിക
ചെട്ടികുളങ്ങര ഭഗവതി വർഷംതോറും മീനഭരണിക്ക് കൊടുങ്ങല്ലൂർ ക്ഷേത്രത്തിൽ പോകുമെന്നാണ്
വിശ്വാസം.
മീനമാസത്തിലെ അശ്വതിക്ക് അമ്മയ്ക്ക് കാഴ്ച വിരുന്നൊരുക്കാൻ  ചെറുതും വലുതുമായ നൂറിലധികം കെട്ടുകാഴ്ചകളുമായി കുരുന്നുകളെത്തുന്നു.
ഓണാട്ടുകരയുടെ പരദേവത ഒരുദിനമെങ്കിലും ചെട്ടികുളങ്ങരയോട് വിടപറയുമ്പോൾ തിങ്ങി നിറയുന്ന ഭക്തജനങ്ങളും ഉണ്ടാകുന്ന വിങ്ങലുകളും ഒരു രാത്രി പുലരുവോളം ചെട്ടികുളങ്ങരയിൽ ഉണ്ടാകും.
ഒരു ദേശത്തിന് തങ്ങളുടെ പരദേവതയോടുള്ള നിർമ്മല ഭക്തിയും സ്നേഹവും ഇത്ര കണ്ട് അറിയാൻ ചെട്ടികുളങ്ങരയല്ലാതെ മറ്റെങ്ങുമില്ല.
മീനഭരണി ദിനത്തിൽ ഭഗവതി കൊടുങ്ങല്ലൂർ പോയതിനാൽ അന്നേദിവസം ചെട്ടികുളങ്ങര നട തുറക്കില്ല.
പിറ്റേന്ന് കാർത്തിക ദിവസം തിരുവാഭരണം ചാർത്തി ദേവിദർശനം നടക്കുന്നു.
ഇതോടെ ഓണാട്ടുകരയുടെ ഒരുവർഷത്തെ ആഘോഷങ്ങൾക്ക് സമാപനം കുറിക്കുന്നു.
കൊഞ്ചും മാങ്ങ കറി
കൊഞ്ചുംമാങ്ങ കറി പാകം ചെയ്യുന്നതിനിടെ വീടിനു സമീപത്തു കൂടെ കുത്തിയോട്ട ഘോഷയാത്ര കടന്നു പോയപ്പോൾ, ഘോഷയാത്ര കാണണം എന്ന് ആ വീട്ടമ്മക്ക്‌ അതിയായ ആഗ്രഹം ഉണ്ടായി.
എന്നാൽ അടുപ്പിൽ ഇരിക്കുന്ന കൊഞ്ചുംമാങ്ങ വിട്ടുപോകാൻ  വീട്ടമ്മയ്ക്ക് ആകുമായിരുന്നില്ല.
ഒടുവിൽ കറി കരിയരുതേ എന്ന് ഭഗവതിയെ വിളിച്ച്കേണപേക്ഷിച്ച് വീട്ടമ്മ കുത്തിയോട്ടം കാണാൻ പോയി.
മടങ്ങി എത്തിയപ്പോൾ കറി തയ്യാറായി അടുപ്പിൽ നിന്ന് വാങ്ങി വെച്ചിരിക്കുന്നു.
ഈ കാര്യം പ്രദേശമാകെ പരന്നു.
കാലാന്തരത്തിൽ കൊഞ്ചുംമാങ്ങ എന്ന വിഭവം കുംഭഭരണിക്ക് ചെട്ടികുളങ്ങരക്കാർക്ക്‌ ഒഴിച്ചു കുടാനാവാത്തതായി.
കൊടുങ്ങല്ലൂരിൽ നിന്നും ചെട്ടികുളങ്ങരയിലെത്തിയ ഭഗവതിക്ക് കരയിലെ ഒരു വിട്ടിൽ നിന്നും കൊഞ്ചും മാങ്ങയും കൂട്ടി ഭക്ഷണം നൽകി എന്നാണ് മറ്റൊരു ഐതിഹ്യം.
ശാക്തേയ കൗളമാർഗ്ഗത്തിലുള്ള പൂജയിൽ ഉൾപ്പെട്ട മത്സ്യം കൊണ്ടുള്ള നൈവേദ്യം ആണിതെന്നും വിശ്വാസമുണ്ട്.
ചൊവ്വ, വെള്ളി, പൗർണ്ണമി , അമാവാസി, അഷ്ടമി, നവമി, മാസത്തിലെ ഒന്നാം തീയതി, ജന്മ നക്ഷത്ര ദിവസം, ഭരണി ദിവസം തുടങ്ങിയവ ദർശനത്തിന് പ്രധാനം.
നവരാത്രി , തൃക്കാർത്തിക , ദീപാവലി തുടങ്ങിയവ വിശേഷം.
മകര മാസത്തിലെ കാർത്തിക ദിവസം പൊങ്കാല.
കുംഭ മാസത്തിലെ ഭരണി അതിഗംഭീരമായ ഉത്സവം.
യാ ദേവീ സർവ്വ ഭൂതേഷു ശക്തിരൂപേണ സംസ്ഥിതാ നമഃസ്തസ്യൈ നമഃസ്തസ്യൈ നമഃസ്തസ്യൈ നമോ നമഃ എത്തിച്ചേരാനുള്ള വഴി
കായംകുളം തിരുവല്ല സംസ്ഥാന പാതയിൽ കായംകുളത്തിനും മാവേലിക്കരയ്ക്കും ഇടയിൽ ചെട്ടികുളങ്ങര എന്ന സ്ഥലത്താണ് ഈ ക്ഷേത്രം.
മാവേലിക്കര ടൗണിൽ നിന്ന് 3 കിലോമീറ്റർ അകലെ.
കായംകുളത്തിനു വടക്കായി 6 കി.
മാവേലിക്കര, തിരുവല്ല, കായംകുളം റൂട്ടിൽ ധാരാളം ബസുകൾ സർവീസ് നടത്തുന്നുണ്ട്.
ഇവയിൽ കയറി ക്ഷേത്രത്തിൽ എത്തിച്ചേരവുന്നതാണ്.
ഏറ്റവും അടുത്തുള്ള റെയിൽവേ സ്റ്റേഷൻ- മാവേലിക്കര
അടുത്തുള്ള മറ്റ് പ്രധാന റെയിൽവേ സ്റ്റേഷനുകൾ - കായംകുളം, ചെങ്ങന്നൂർ.
ചിത്രശാല ചെട്ടിക്കുളങ്ങര ക്ഷേത്രത്തിലെ കളത്തട്ട് ചെട്ടിക്കുളങ്ങര ഭഗവതി ക്ഷേത്രം ഒരു കാഴ്ച ചെട്ടിക്കുളങ്ങര അമ്പലം ചെട്ടിക്കുളങ്ങര ഭഗവതി ക്ഷേത്രത്തിലെ ദീപസ്തംഭം.
ഓടുകൊണ്ടുള്ള ഇത് ഏറ്റവും കൂടുതൽ തിരിയിട്ട് കത്തിക്കുന്ന വിളക്കാണ് ചെട്ടിക്കുളങ്ങര ഭഗവതി ക്ഷേത്രത്തിലെ ദീപസ്തംഭം ഒരു കാഴ്ച അവലംബം Chettikulangara Devi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ മാതൃഭൂമി കോട്ടയം എഡിഷൻ - 2009 ഫെബ്രുവരി 23 - പേജ് 3 (നാട്ടുവർത്തമാനം) (ശേഖരിച്ചത് 2009 മാർച്ച് 30) 1 2 ചെട്ടിക്കുളങ്ങര ഭഗവതീക്ഷേത്രം Archived 2009-06-26 at the Wayback Machine .
ക്ഷേത്രത്തിന്റെ വെബ് ഇടത്തിൽനിന്നും ↑ {{ cite web }} : Empty citation ( help ) ↑ മാതൃഭൂമി (ഓൺലൈൻ) (2009 ഫെബ്രുവരി 23) (ശേഖരിച്ചറ്റ് 2009 മാർച്ച് 30)
നാനാ അമ മക്ബ്രൗൺ ഇംഗ്ലീഷ് വിലാസം https://ml.wikipedia.org/wiki/Nana_Ama_McBrown
ഒരു ഘാന നടിയും ടിവി അവതാരകയും സംഗീത രചയിതാവുമാണ് നാനാ അമാ മക്ബ്രൗൺ എന്നറിയപ്പെടുന്ന ഫെലിസിറ്റി അമ അഗ്യെമാങ് (ജനനം 15 ഓഗസ്റ്റ് 1973).
ടെന്റക്കിൾസ് എന്ന ടെലിവിഷൻ പരമ്പരയിലെ അഭിനയത്തിന് അവർ പ്രശസ്തിയിലേക്ക് ഉയർന്നു.
പിന്നീട്, ട്വി-ഭാഷാ ചിത്രമായ "അസോറെബ"യിലെ അഭിനയത്തിന് ശേഷം അവർ മുഖ്യധാരാ വിജയം കണ്ടെത്തി.
അവർ നിലവിൽ ടെലിവിഷൻ പാചക പരിപാടിയായ മക്ബ്രൗൺ കിച്ചന്റെയും യുടിവിയിലെ യുണൈറ്റഡ് ഷോബിസ് എന്ന വിനോദ ടോക്ക് ഷോയുടെയും അവതാരകയാണ്.
ഘാനയിലെ കുമാസിയിൽ 1977 ഓഗസ്റ്റ് 15-ന് ഫെലിസിറ്റി അമാ അഗ്യെമാങ്ങായാണ് നാനാ അമ മക്ബ്രൗൺ ജനിച്ചത്.
അവരുടെ അമ്മ, സിസിലിയ അഗ്യേനിം ബോട്ടെംഗും അവരുടെ പിതാവ് ക്വാബെന എൻക്രുമയും മക്ബ്രൗണിന്റെ ചെറുപ്പത്തിൽ വിവാഹമോചനം നേടി.
അവരുടെ അച്ഛൻ പോയപ്പോൾ അമ്മയ്ക്ക് അവരെയും അവരുടെ മറ്റ് ആറ് സഹോദരങ്ങളെയും പരിപാലിക്കാൻ കഴിയാതെ വന്നതോടെ അവരെയും അവരുടെ സഹോദരങ്ങളെയും കോഫി മക്ബ്രൗണും അവരുടെ അമ്മായി മാഡം ബെറ്റി ഒബിരി യെബോവയും ദത്തെടുത്തു.
അവരുടെ ആറ് സഹോദരങ്ങൾക്കൊപ്പം, മക്ബ്രൗൺ കുമാസിയിലെ ക്വാഡാസോയിൽ അവരുടെ അമ്മായിക്കും അവരുടെ വളർത്തു പിതാവിനുമൊപ്പം വളർന്നു.
ഇന്നുവരെ, അവർ തന്റെ അമ്മായിയെ തന്റെ "യഥാർത്ഥ അമ്മ" ആയി കണക്കാക്കുകയും തനിക്ക് സ്ഥിരതയുള്ളതും കരുതലുള്ളതുമായ ഒരു വീട് പ്രദാനം ചെയ്‌തതിന് അമ്മായിയോടുള്ള നന്ദിയെക്കുറിച്ച് സംസാരിക്കുകയും ചെയ്തിട്ടുണ്ട്.
മക്ബ്രൗൺ സെന്റ് പീറ്റേഴ്‌സ് ഇന്റർനാഷണൽ റെസിഡൻഷ്യൽ സ്‌കൂളിൽ പഠിച്ചു.
മിനസോട്ട ഇന്റർനാഷണലിലേക്കും തുടർന്ന് സെൻട്രൽ ഇന്റർനാഷണലിലേക്കും മാറിയ അവർ ക്വാഡാസോ എൽ.എ. ജെ.എസ്.എസിൽ തുടർന്നു.
ഡ്രോപ്പ് ഔട്ട് ആയിത്തീർന്നെങ്കിലും അടിസ്ഥാന വിദ്യാഭ്യാസ സർട്ടിഫിക്കറ്റ് പരീക്ഷകൾക്ക് എഴുതാൻ കഴിഞ്ഞില്ല.
മക്ബ്രൗൺ പിന്നീട് കോളേജ് ഓഫ് ബിസിനസ്സിൽ ചേർന്ന് സെക്രട്ടേറിയൽ സർട്ടിഫിക്കറ്റ് നേടി.
മക്ബ്രൗൺ പ്രധാനമായും അഭിനയത്തിൽ ഇടറി.
മിറാക്കിൾ ഫിലിംസ് റേഡിയോയിൽ നടത്തിയ ഒരു ഓഡിഷൻ കോളിന് അവർ മറുപടി നൽകി.
പകരം കോസ്റ്റ്യൂമിംഗ് ചെയ്യാൻ അവരെ നിയമിച്ചു.
എന്നിരുന്നാലും, സെറ്റിൽ, സംവിധായകൻ സാമുവൽ ന്യാമേകിക്ക് ഈ കഥാപാത്രത്തിന് യോജിച്ചതാണെന്ന് തോന്നിയതിനെത്തുടർന്ന് അവർക്ക് പ്രധാന വേഷം ചെയ്യാൻ കഴിഞ്ഞു.
2001-ൽ, അവരുടെ കരിയറിന് തുടക്കമിട്ട അവരുടെ ആദ്യ സിനിമ ദാറ്റ് ഡേ പുറത്തിറങ്ങി.
ദാറ്റ് ഡേയിലെ അവരുടെ പ്രകടനം ടെന്റക്കിൾസ് എന്ന ടിവി പരമ്പരയിൽ ഇടം നേടാൻ അവരെ സഹായിച്ചു.
2007-ൽ, മക്ബ്രൗൺ "ഏരിയ" എന്ന സിനിമയിൽ പ്രത്യക്ഷപ്പെട്ടു.
അഗ്യാ കൂ , മേഴ്സി അസീഡു എന്നിവരോടൊപ്പം അഭിനയിച്ചു.
അതിനുശേഷം, അവർ നിരവധി സിനിമകളിൽ വേഷങ്ങൾ ചെയ്തിട്ടുണ്ട്.
റോയൽ ഡ്രിങ്ക്‌സിന്റെ ബ്രാൻഡ് അംബാസഡറാണ് മക്ബ്രൗൺ.
അവർ ടെലിവിഷൻ പാചക പരിപാടിയായ മക്ബ്രൗൺ കിച്ചന്റെയും യുടിവിയിലെ യുണൈറ്റഡ് ഷോബിസ് എന്ന വിനോദ ടോക്ക് ഷോയുടെയും അവതാരകയാണ്.
2021 മാർച്ചിൽ, അവർ COVID-19 നാഷണൽ ട്രസ്റ്റ് ഫണ്ടിന്റെ അംബാസഡറായി നിയമിക്കപ്പെട്ടു.
നിരവധി സിനിമകളിലെ സഹനടനായ ഒമർ ഷെരീഫ് ക്യാപ്റ്റനുമായി മക്ബ്രൗണിനെ ബന്ധിപ്പിച്ചിട്ടുണ്ട്.
ഇരുവരും പ്രണയബന്ധങ്ങളൊന്നും തന്നെ ഇല്ല എന്ന് നിരസിച്ചിരുന്നു.
2004-ൽ, മക്ബ്രൗൺ ഘാനയിലെ ഒരു സംഗീതജ്ഞനായ ഓക്യാം ക്വാമെയുമായി ഹ്രസ്വകാലം ഡേറ്റ് ചെയ്തു.
ആ വർഷത്തിനിടയിൽ, ക്വാമെയുടെ സോളോ റിലീസിനെ പ്രോത്സാഹിപ്പിക്കുന്നതിനായി ജോഡി ഘാനയിൽ ഉടനീളം ഒരുമിച്ച് സഞ്ചരിക്കുന്നതായി കാണപ്പെട്ടു.
2007 ജൂലൈ 15-ന്, ഘാനയിലെ സെൻട്രൽ റീജിയണിലെ അസിൻ നോർത്ത് ഡിസ്ട്രിക്റ്റിലെ അസിൻ-ഫോസുവിനടുത്തുള്ള അസിൻ-ബസിയാക്കോയുടെ "എൻകോസുഹേമ" (അല്ലെങ്കിൽ  ceremonial queen-mother of development) ആയി മക്ബ്രൗൺ സിംഹാസനസ്ഥയായി.
2016-ൽ അവർ തന്റെ ദീർഘകാല കാമുകൻ മാക്സ്വെൽ മാവു മെൻസയെ വിവാഹം കഴിച്ചു.
2019 ഫെബ്രുവരിയിൽ മക്ബ്രൗൺ കാനഡയിൽ ഒരു പെൺകുട്ടിക്ക് ജന്മം നൽകി.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നാനാ അമ മക്ബ്രൗൺ Biography- Nana Ama McBrown
നായാട്ട് (ചലച്ചിത്രം)
നായാട്ട് , ശ്രീകുമാരൻ തമ്പി സംവിധാനം ചെയ്ത് 1980-ൽ പുറത്തിറങ്ങിയ ഒരു മലയാളചലച്ചിത്രമാണ്.
പ്രേംനസീർ , ജയൻ , സുകുമാരി , അടൂർ ഭാസി എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.
ഹിന്ദി സിനിമയായ സഞ്ജീറിന്റെ റീമേക്കായിരുന്നു ഈ ചിത്രം.
അഭിനേതാക്കൾ പ്രേംനസീർ ജയൻ സുകുമാരി അടൂർ ഭാസി സറീന വഹാബ് ജയമാലിനി കെ.പി.എ.സി. സണ്ണി എൻ. ഗോവിന്ദൻകുട്ടി വള്ളത്തോൾ ഉണ്ണിക്കൃഷ്ണൻ ഗാനങ്ങൾ
ഗാനരചന ശ്രീകുമാരൻ തമ്പിയും സംഗിതം ശ്യാമുമാണ് നിർവ്വഹിച്ചത്.
No. Song Singers Lyrics Length (m:ss) 1 എന്നെ ഞാൻ മറന്നു S ജാനകി , ജോളി അബ്രഹാം Abraham ശ്രീകുമാരൻ തമ്പി 2 കാലമേ കാലമേ കനകത്തിൽ യേശുദാസ് ശ്രീകുമാരൻ തമ്പി 3 കണ്ണിൽക്കണ്ണിൽ നോക്കിയിരിക്കാം ജയചന്ദൻ വാണി ജയറാം ശ്രീകുമാരൻ തമ്പി 4 പരിമളക്കുളിർ യേശുദാസ് ശ്രീകുമാരൻ തമ്പി അവലംബം പുറത്തേക്കുള്ള കണ്ണികൾ പ്രാർത്ഥന(1980) ഇന്റർനെറ്റ് മൂവി ഡാറ്റാബേസിൽ
കാട്ടിൽ മേക്കതിൽ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kattil_Mekkathil_temple ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കൊല്ലം ജില്ലയിലെ ചവറയ്ക്കു സമീപം പന്മന യിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് കാട്ടിൽ മേക്കതിൽ ശ്രീ ദേവി ക്ഷേത്രം .
മണികെട്ടമ്പലം എന്നും ഈ ക്ഷേത്രം അറിയപ്പെടുന്നു.
ജില്ലാ ആസ്ഥാനത്തു നിന്ന് 18 കിലോമീറ്റർ വടക്കു-പടിഞ്ഞാറു ഭാഗത്താണ് ക്ഷേത്രം സ്ഥിതിചെയ്യുന്നത്.
സാക്ഷാൽ ആദിപരാശക്തിയും മാതൃദൈവവുമായ ശ്രീ ഭദ്രകാളിയാണ് കാട്ടിലമ്മ അഥവാ കാട്ടിൽ മേക്കതിൽ അമ്മ എന്നറിയപ്പെടുന്നത്.
കായലിനും കടലിനും മധ്യേ സ്ഥിതിചെയ്യുന്ന അപൂർവ്വം ക്ഷേത്രങ്ങളിലൊന്നാണ് കാട്ടിൽ മേക്കതിൽ ദേവീക്ഷേത്രം.
ക്ഷേത്രത്തിന്റെ ഒരു വശത്ത് അറബിക്കടലും മറുവശത്ത് ടി.എസ്. കനാലും സ്ഥിതിചെയ്യുന്നു.
ക്ഷേത്രഭരണസമിതി ഏർപ്പെടുത്തിയ പ്രത്യേക ജങ്കാറിലൂടെ ഇവിടെ എത്തിച്ചേരാവുന്നതാണ്.
ക്ഷേത്രത്തിനു സമീപമുള്ള ആൽമരത്തിൽ , പ്രത്യേകം പൂജിച്ചുനൽകുന്ന മണി നാമജപത്തോടെ പ്രദക്ഷിണം ചെയ്തു കെട്ടുന്നത് ഇവിടുത്തെ പ്രസിദ്ധമായ ഒരു വഴിപാടാണ്.
മനസ്സിൽ ന്യായമായ എന്താഗ്രഹിച്ചുകൊണ്ട് മണി കെട്ടുന്നുവോ അതു നടക്കുമെന്നാണ് വിശ്വാസം.
കൊല്ലം ജില്ലയുടെ പടിഞ്ഞാറു ഭാഗത്ത് അറബിക്കടലിനും ടി.എസ്. കനാലിനും മധ്യേ കേരവൃക്ഷങ്ങൾ ധാരാളമുള്ള ഒരു തുരുത്തിലാണ് ക്ഷേത്രം സ്ഥിതിചെയ്യുന്നത്.
വിശാലമായ മണൽപ്പരപ്പിനു നടുവിൽ ക്ഷേത്രം നിൽക്കുന്നത് മനോഹരമായ കാഴ്ച ഒരുക്കുന്നു.
2004-ൽ സുനാമി ദുരന്തമുണ്ടായപ്പോൾ പരിസരപ്രദേശം മുഴുവൻ കടൽക്ഷോഭത്തിനിരയായിട്ടും ക്ഷേത്രത്തിനു കേടുപാടുകൾ സംഭവിച്ചിരുന്നില്ല.
'കാട്ടിലമ്മ' അല്ലെങ്കിൽ 'കാട്ടിൽ മേക്കതിൽ അമ്മ' എന്ന പേരിൽ അറിയപ്പെടുന്ന ശ്രീ ഭദ്രകാളിയാണ് ക്ഷേത്രത്തിലെ പ്രധാന പ്രതിഷ്ഠ.
ദാരികവധം കഴിഞ്ഞ ഭാവം.
കൊടുങ്ങല്ലൂരമ്മയുടെ  ചൈതന്യം ഉൾക്കൊള്ളുന്ന ദേവിയാണ് ഇതെന്ന് ഐതിഹ്യം.
മഹാഗണപതി, ദുർഗ്ഗ തുടങ്ങിയ ഉപദേവതകളും ഈ  ക്ഷേത്രത്തിൽ ഉണ്ട്.
മണികെട്ടൽ ചടങ്ങ്
ക്ഷേത്രത്തിലെ ഒരു പ്രധാന ആചാരമാണ് 'മണികെട്ടൽ'.
ക്ഷേത്രത്തിൽ നിന്നു പ്രത്യേകം പൂജിച്ചു തരുന്ന മണി ഇവിടെയുള്ള പേരാലിൽ കെട്ടി പ്രാർത്ഥിച്ചാൽ ആഗ്രഹസാഫല്യമുണ്ടാകുമെന്നാണ് വിശ്വാസം.
മരത്തിനു ചുറ്റും ഏഴുതവണ ദേവീനാമ ജപത്തോടെ പ്രദക്ഷിണം ചെയ്തതിനു ശേഷമാണ് മണികെട്ടുക.
ഇങ്ങനെ മൂന്നു തവണ വന്ന് മണികെട്ടണമെന്നാണ് വയ്പ്.
ആയിരകണക്കിന് ഭക്തർ വ്രത ശുദ്ധി യോടെ ഇവിടെ എത്തി ആഗ്രഹം  പൂർത്തിയാക്കുന്നു വൃശ്ചികോത്സവം
എല്ലാവർഷവും വൃശ്ചിക മാസത്തിൽ (നവംബർ) ഇവിടെ ഉത്സവം നടക്കാറുണ്ട്.
പന്ത്രണ്ടു ദിവസം നീണ്ടുനിൽക്കുന്ന വൃശ്ചികോത്സവത്തിൽ പങ്കെടുക്കുവാൻ തമിഴ്നാട് , കന്യാകുമാരി എന്നിവിടങ്ങളിൽ നിന്നുപോലും ധാരാളം ഭക്തർ ഇവിടെയെത്തുന്നു.
ഉത്സവസമയത്ത് ഭക്തർക്കു വസിക്കുവാനായി ആയിരക്കണക്കിനു കുടിലുകളാണ് ക്ഷേത്രപരിസരത്തു നിർമ്മിക്കുന്നത്.
ഉത്സവത്തോടനുബന്ധിച്ച് തോറ്റംപാട്ട് , വിശേഷാൽ പൂജകൾ, അന്നദാനം , തങ്കയങ്കി ഘോഷയാത്ര, വൃശ്ചികപ്പൊങ്കൽ, തിരുമുടി ആറാട്ട് എന്നിവ നടത്താറുണ്ട്.
ചൊവ്വ, വെള്ളി, പൗർണമി, അമാവാസി, ജന്മ നക്ഷത്ര ദിവസം, മലയാളം-ഇംഗ്ലീഷ് മാസങ്ങളിലെ ഒന്നാം തീയതി   തുടങ്ങിയ ദിവസങ്ങൾ ദർശനത്തിന് അനുയോജ്യം.
പൊതുവേ ചൊവ്വ, വെള്ളി, ഞായർ ദിവസങ്ങളിൽ ഭക്തരുടെ തിരക്ക് കാണാം.
യാ ദേവീ സർവ്വ ഭൂതേഷു ശക്തിരൂപേണ സംസ്ഥിതാ നമഃസ്തസ്യൈ നമഃസ്തസ്യൈ നമഃസ്തസ്യൈ നമോ നമഃ എത്തിച്ചേരുവാൻ
ചവറയ്ക്കു സമീപമുള്ള ശങ്കരമംഗലത്ത്
തിരുവനന്തപുരം, ആറ്റിങ്ങൽ  ഭാഗത്തു കുടി വരുന്നവർ ദേശീയപാത വഴിയുള്ളു ആലപ്പുഴ /എറണാകുളം  എന്നി ബസിൽ കയറി ശങ്കരമംഗലം / ചവറ  പോലീസ് സ്റ്റേഷൻ  സ്റ്റോപ്പിൽ  ഇറങ്ങി  പടിഞ്ഞാറു ഭാഗത്തു കൂടി കടന്നുപോകുന്ന കോവിൽത്തോട്ടം റോഡു വഴി മൂന്നു കിലോമീറ്റർ സഞ്ചരിച്ചാൽ കൊട്ടാരത്തിൻ കടവിൽ എത്തിച്ചേരാം.
അവിടെ നിന്ന് ജങ്കാർ മാർഗ്ഗം ക്ഷേത്രത്തിൽ എത്തിച്ചേരാം.
ആലപ്പുഴ ഭാഗത്ത്‌ നിന്നും വരുന്നവർക്ക് കൊല്ലം ബസിൽ കയറിയാൽ ശങ്കര മംഗലത്ത് ഇറങ്ങാം.
ശബരിമല, പത്തനംതിട്ട, അടൂർ ഭാഗത്ത്‌ നിന്നും വരുന്നവർക്ക് ഭരണിക്കാവ്, ശാസ്താംകൊട്ട, ചവറ വഴി എത്തിച്ചേരാം.
കോട്ടയം ഭാഗത്തു നിന്നും വരുന്നവർ തിരുവല്ല, കായംകുളം, കരുനാഗപ്പള്ളി വഴി  ശങ്കരമംഗലത്തു എത്താവുന്നതാണ്.
ഏറ്റവും അടുത്ത റെയിൽവേ സ്റ്റേഷനുകൾ- കൊല്ലം ജംഗ്ഷൻ, കരുനാഗപ്പള്ളി ക്ഷേത്രത്തിന്റെ വിലാസം
കാട്ടിൽ മേക്കതിൽ ശ്രീ ദേവി ക്ഷേത്രം, പൊന്മന, ചവറ, കൊല്ലം - 691583 സമീപ സ്ഥലങ്ങളിൽ നിന്നും ക്ഷേത്രത്തിലേക്കുള്ള ദൂരം ശങ്കരമംഗലത്തു നിന്ന് 2.9 കിലോമീറ്റർ പടിഞ്ഞാറ് ചവറയിലെ കേരള മിനറൽസ് ആൻഡ് മെറ്റൽസ് ലിമിറ്റഡിൽ(KMML) നിന്ന് 3.7 കിലോമീറ്റർ കരുനാഗപ്പള്ളിയിൽ നിന്ന് 12 കി.
തെക്കുഭാഗത്ത് കായംകുളത്തു നിന്ന് 26 കി.
തെക്കുഭാഗത്ത് കൊല്ലം ചിന്നക്കടയിൽ നിന്ന് 17.2 കി.
മീ ദേശീയപാത വഴി വടക്കോട്ട്‌ കൊട്ടാരക്കരയിൽ നിന്ന് 34.5 കി.
മീ അടൂരിൽ നിന്ന് ഏകദേശം 34 കി.
മീ ശാസ്താംകോട്ട വഴി തിരുവനന്തപുരത്ത് നിന്ന് ഏതാണ്ട് 85 കിമീ വടക്കോട്ട്‌ പുറംകണ്ണികൾ ക്ഷേത്രത്തിന്റെ ഔദ്യോഗിക വെബ്സൈറ്റ് Archived 2018-01-05 at the Wayback Machine .
നാരദൻ കേരളത്തിൽ
ക്രോസ്ബെൽറ്റ് മണി സംവിധാനം ചെയ്ത് ജയശ്രീ മണി നിർമ്മിച്ച 1987 ലെ ആക്ഷേപഹാസ്യ ഇന്ത്യൻ മലയാള ചിത്രമാണ് നാരദൻ കേരളത്തിൽ .
ചിത്രത്തിൽ ജഗതി ശ്രീകുമാർ , മുകേഷ് , നെദുമുടി വേണു , ഹരി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ബോക്സ് ഓഫീസ് ദുരന്തമായിരുന്നു ചിത്രം.
അഭിനേതാക്കൾ ജഗതി ശ്രീകുമാർ മുകേഷ് നെദുമുടി വേണു ഹരി രതീഷ് ബാബിത ബഹാദൂർ ബാലൻ കെ. നായർ ബോബി കൊട്ടാരക്കര സിഐ പോൾ കടുവാകുളം ആന്റണി ലളിതശ്രീ രവി മേനോൻ ഷൈലജ ശരീ തോഡുപുഴ വസന്തി വെട്ടൂർ പുരുഷൻ വിജയരാഘവൻ ശബ്‌ദട്രാക്ക്
എം കെ അർജുനനാണ് സംഗീതം, പി. ഭാസ്‌കരൻ വരികൾ.
ഗാനം ഗായകർ വരികൾ നീളം (m: ss) 1 "ധൂം വല്ലാത്ത ധൂം" കെ ജെ യേശുദാസ് പി. ഭാസ്‌കരൻ 2 "ഹരേ രാമ" ശ്രീകാന്ത് പി. ഭാസ്‌കരൻ 3 "നന്ദവനഥിലേ സൗഗന്ധികംഗലെ" വാണി ജയറാം , ലതിക പി. ഭാസ്‌കരൻ 4 "വിദ്യവിനോദിനി" കെ ജെ യേശുദാസ് പി. ഭാസ്‌കരൻ പരാമർശങ്ങൾ ബാഹ്യ ലിങ്കുകൾ Naradhan Keralathil ഇന്റർനെറ്റ് മൂവി ഡാറ്റാബേസിൽ
നാരായം (ചലച്ചിത്രം) ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ശശി ശങ്കർ സംവിധാനം ചെയ്ത് മുരളിയും ഉർവ്വശിയും പ്രധാന വേഷങ്ങളിൽ അഭിനയിച്ച് 1993-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് നാരായം.
പാലക്കാട്ടുള്ള ഒരു ദരിദ്ര ഹിന്ദു നമ്പൂതിരി കുടുംബത്തിൽ ജനിച്ച ഗായത്രി ( ഉർവ്വശി ) കോഴിക്കോട്ടെ ഒരു സ്‌കൂളിൽ അറബിക് പഠിപ്പിക്കുന്ന ജോലി ഏറ്റെടുക്കുന്നു.
അവിടെ എഴുത്തുകാരനും സാമൂഹിക പ്രവർത്തകനുമായ ശേഖരൻ ( മുരളി ) ഏകമകളുള്ള വിഭാര്യനും സ്കൂളിന്റെ മാനേജരുമായ ഹാജിയാർ ( വി കെ ശ്രീരാമൻ ) എന്നിവർ അവരുടെ തീരുമാനത്തെ പിന്തുണയ്ക്കുന്നു.
മുസ്ലീം വിദ്യാർത്ഥികളെ അറബി പഠിപ്പിക്കുന്ന ഒരു ഹിന്ദു സ്ത്രീയുടെ സാധ്യത സാമുദായിക പ്രശ്നങ്ങളിലേക്ക് നയിക്കുന്നു.
പ്രധാനമായും സ്കൂൾ മാനേജ്മെന്റ് ഏറ്റെടുക്കാൻ ആഗ്രഹിക്കുന്ന മേനോൻ ( പ്രതാപചന്ദ്രൻ ), ഒരു മുസ്ലിമിനെ സ്കൂളിൽ അറബിക് അധ്യാപകനായി നിയമിക്കുന്നതിന് കൈക്കൂലി വാങ്ങാൻ ഇടയായ ഹാജിയാരുടെ മരുമകൻ അസീസ് ( വിജയരാഘവൻ ), ഒരു വർഗീയ കലാപം അഴിച്ചുവിടാനും അതുവഴി ഇലക്ടറൽ വോട്ടുകൾ കൊയ്യാനും അവസരത്തിനായി കാത്തിരിക്കുന്ന കൗശലക്കാരനായ ചേലക്കാടൻ ( എൻഎഫ് വർഗീസ്) എന്ന മൂന്ന് പേരുടെ നേതൃത്വത്തിലാണ് ഈ നീക്കം.
അഭിനേതാക്കളും കഥാപാത്രങ്ങളും ഉർവ്വശി - ഗായത്രി, പ്രധാന കഥാപാത്രം മുരളി - ശേഖരൻ, എഴുതുകാരനും സാമൂഹ്യപ്രവർത്തകനുമായ വ്യക്തി വി കെ ശ്രീരാമൻ - ഹാജിയാർ കല്പന - മുസ്ലീം പെൺകുട്ടി പ്രതാപചന്ദ്രൻ - മേനോൻ, പ്രധാന പ്രതിനായക കഥാപാത്രം വിജയരാഘവൻ - അസീസ്, ഹാജിയാരുടെ മരുമകൻ എഫ് വർഗീസ് - ചേലക്കാടൻ, കൗശലക്കാരനായ രാഷ്ട്രീയക്കാരൻ അബൂബക്കർ - ശേഖരന്റെ വീട്ടിലെ ജോലിക്കാരൻ ജഗദീഷ് - ഒരു മുസ്ലീം മത്സ്യവിൽപ്പനക്കാരൻ കുതിരവട്ടം പപ്പു - ആളുകളോട് വിദ്വേഷം പരത്തുന്ന ഒരു അപവാദ പ്രചാരകൻ എം.ആർ.ഗോപകുമാർ - ദാമോധരൻ നമ്പൂതിരി, ഗായത്രിയുടെ പിതാവ് എം.എസ്. തൃപ്പൂണിത്തുറ - അയ്യർ മാമുക്കോയ - സ്കൂളിലെ പ്യൂൺ ശാന്താ ദേവി - ഗായത്രിയുടെ മാതാവ് ശാന്തകുമാരി - ഗായത്രിക്ക് അധാർമ്മിക ലക്ഷ്യങ്ങളുണ്ടെന്ന് സംശയിക്കുന്ന അസംതൃപ്തയായ സ്ത്രീ അവലംബങ്ങൾ ↑ ↑ ↑ http://spicyonion.com/title/narayam-malayalam-movie/%5Bപ്രവർത്തിക്കാത്ത+കണ്ണി%5D
ബാഹ്യ ലിങ്കുകൾ നാരായം ഇന്റർനെറ്റ് മൂവി ഡാറ്റാബേസിൽ
നാലുമണിപ്പൂക്കൾ Naalumanippookkal Naalumanippookkal
കെ.എസ്. ഗോപാലകൃഷ്ണൻ സംവിധാനം ചെയ്ത് ടി ആർ ശ്രീനിവാസൻ നിർമ്മിച്ച 1978 ലെ ഇന്ത്യൻ മലയാള ചിത്രമാണ് നാലുമണിപ്പൂക്കൾ.
ചിത്രത്തിൽ മധു , ശ്രീദേവി , കവിയൂർ പൊന്നമ്മ , അടൂർ ഭാസി പട്ടം സദൻ , എം.ജി. സോമൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ബിച്ചു തിരുമല എഴുതിയ വരികൾക്ക് ജി. ദേവരാജൻ സംഗീതമൊരുക്കി.
കെ.എസ്. ഗോപാലകൃഷ്ണൻ സംവിധാനം ചെയ്ത ആദ്യചിത്രമാണ് നാലുമണിപ്പൂക്കൾ .
ഗാനരചയിതാവും സംവിധായകനും ഒക്കെ ആയി പിന്നീട് അറിയപ്പെട്ട ബാലു കിരിയത്ത് ഈ ചിത്രത്തിൽ അഭിനയിച്ചിട്ടുണ്ട്.
താരം വേഷം 1 മധു 2 ശ്രീദേവി 3 എം ജി സോമൻ 4 അടൂർ ഭാസി 5 കവിയൂർ പൊന്നമ്മ 6 ആറന്മുള പൊന്നമ്മ 7 പട്ടം സദൻ 8 സുധീർ 9 രവി മേനോൻ 10 നിലമ്പൂർ ബാലൻ 11 നിലമ്പൂർ അയിഷ 12 ബിച്ചു തിരുമല 13 ബാലു കിരിയത്ത് 14 എൻ എസ് വഞ്ചിയൂർ 15 കെ പി എ സി ലളിത 16 വഞ്ചിയൂർ രാധ 17 മാസ്റ്റർ രഘു 18 ശ്രീവിജയ പാട്ടുകൾ വരികൾ: ബിച്ചു തിരുമല ഈണം: ജി. ദേവരാജൻ നമ്പർ.
പാട്ട് പാട്ടുകാർ രാഗം 1 ആരോ പാടി കെ ജെ യേശുദാസ് ,[[]] 2 അമ്പമ്പോ ജീവിക്കാൻ സി.ഒ. ആന്റോ , കോട്ടയം ശാന്ത 3 ചന്ദനപ്പൂന്തെന്നൽ പി മാധുരി 4 ചന്ദനപ്പൂന്തെന്നൽ പി സുശീല , 5 പുലരിയും പൂക്കളും പി മാധുരി പരാമർശങ്ങൾ പുറംകണ്ണികൾ നാലുമണിപ്പൂക്കൾ (1978) ഇന്റർനെറ്റ് മൂവി ഡാറ്റാബേസിൽ
നാളെ ഞങ്ങളുടെ വിവാഹം ഇംഗ്ലീഷ് വിലാസം https://ml.wikipedia.org/wiki/Naale_Njangalude_Vivaham
സാജൻ സംവിധാനം ചെയ്ത 1986 ലെ ഇന്ത്യൻ മലയാള ചിത്രമാണ് നാളെ ഞങ്ങളുടെ വിവാഹം .
മുകേഷ് , ശങ്കർ , മേനക , അഹല്യ എന്നിവരാണ് ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്.
സിനിമയിൽ ചുനക്കര യുടെ വരികൾക്ക് സംഗീതം ശ്യാം നൽകി.